ཡང་དང་པོ་ཆགས་པའི་རྩ་ཞེས་ཐོག་མར་བསྟན་དགོས་དོན་ཀྱང་བོད་ཀྱི་གསོ་བ་རིག་པའི་ཐུན་མིན་གྱི་ཁྱད་ཆོས་ལ་མིའི་ལུས་ཁམས་ཀྱི་གནས་ལུགས་འདི་བཤད་སྐབས་སྐྱེ་རྒ་ན་འཆིའི་གོ་རིམ་ལྟར་དང་པོ་མའི་མངལ་དུ་སེམས་ཅན་ཆགས་བྱེད་ཀྱི་རྩའི་རྩ་བ་ལྟེ་བ་དང་ལྷན་དུ་ཆགས་ནས་དེ་ལས་སྡོང་བོ་ལྟ་བུ་སྟོད་སྨད་བར་གསུམ་དུ་གྱེས་བའི་ཚུལ་དུ་ཆགས་པའི་རྩ་ཞེས་བཏགས་པ་ལས།འོག་གི་སྲིད་རྩ་དང་འབྲེལ་རྩ།ཚེ་རྩ་བཅས་ལ་འབྲེལ་བ་མེད་པར་ཡན་གར་དུ་ཆགས་རྩ་རིགས་ཤིག་བསྟན་པ་མིན་པ་ཤེས་པར་བྱ།